Diari Oficial de la Generalitat Valenciana


Sumari del DOGV 9724, del 14-11-2023 (2023/11528)

RESOLUCIÓ de 8 de novembre de 2023, del director general de Funció Pública, per la qual s'eleva a definitiva la llista provisional de persones admeses i excloses per a les proves selectives d'accés, i es convoca i regula el curs selectiu d'accés al cos tècnic de gestió de serveis socioculturals i a la comunitat, escala tècnica de gestió en Educació Infantil, B-06-01, cos especial, convocatòria 40/23, torn de promoció interna específica, pel sistema de concurs oposició, corresponents a l'oferta d'ocupació pública de 2023 per a personal de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9724

Data del DOGV
:   14-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11181


Data del document
:   08-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 8 de novembre de 2023, del director general de Funció Pública, per la qual s'eleva a definitiva la llista provisional de persones admeses i excloses per a les proves selectives d'accés, i es convoca i regula el curs selectiu d'accés al cos tècnic de gestió de serveis socioculturals i a la comunitat, escala tècnica de gestió en Educació Infantil, B-06-01, cos especial, convocatòria 40/23, torn de promoció interna específica, pel sistema de concurs oposició, corresponents a l'oferta d'ocupació pública de 2023 per a personal de l'Administració de la Generalitat. [2023/11866]  
  
  
L'Ordre 46/2023, de 26 de juny, de la Conselleria de Justícia, Interior i Administració Pública, va convocar proves selectives d'accés al cos tècnic de gestió de serveis socioculturals i a la comunitat, escala tècnica de gestió en Educació Infantil, B-06-01, cos especial, convocatòria 40/23, torn de promoció interna específica, pel sistema de concurs oposició, corresponents a l'oferta d'ocupació pública de 2023 per al personal de l'Administració de la Generalitat.  
  
Mitjançant la Resolució de 28 de juliol de 2023 (DOGV 9656, 07.08.2023), del director general de Funció Pública, es va publicar la llista provisional de persones admeses i excloses per a les proves selectives d'accés al cos objecte d'aquesta resolució.  
Una vegada transcorregut el termini de reclamacions i esmenes, i resoltes aquestes, la Direcció General de Funció Pública ha d'elevar a definitiva la relació de persones admeses i excloses mitjançant una resolució que es publicarà en el Diari Oficial de la Generalitat Valenciana. En aquesta mateixa resolució ha d'indicar la data de començament del curs selectiu de què consta la fase d'oposició, en un termini no inferior a 10 dies hàbils respecte a la celebració.  
Per tot això, d'acord amb el que s'estableix en l'apartat 2 de l'article 15 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en les bases de l'Ordre 46/2023, de 26 de juny, de la Conselleria de Justícia, Interior i Administració Pública (DOGV 9629, 30.06.2023), així com en la disposició transitòria única del Decret llei 12/2022, de 23 de setembre, del Consell, resolc:  
  
  
Primer  
Elevar a definitiva les llistes provisionals de persones admeses i excloses per a les proves selectives d'accés al cos tècnic de gestió de serveis socioculturals i a la comunitat, escala tècnica de gestió en Educació Infantil, B-06-01, cos especial, convocatòria 40/23, torn de promoció interna específica, una vegada resoltes les reclamacions i esmenats els defectes. Les llistes esmentades estan recollides en els següents annexos:  
  
Annex II: persones admeses a les proves selectives.  
Annex III: persones excloses de les proves selectives.  
  
Segon  
Convocar les persones admeses que figuren en l'annex II a la realització del curs impartit per l'IVAP, que començarà el pròxim dia 30 de novembre de 2023, conforme es regula en l'annex I.  
  
La present resolució posa fi a la via administrativa i, contra aquesta es pot interposar un recurs potestatiu de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant els jutjats contenciosos-administratius de València, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que les persones interessades puguen fer ús, si escau, de qualsevol altre que estimen procedent.  
  
València, 8 de novembre de 2023.- El director general de Funció Pública: Javier Lorente Gual.  
  
  
  
ANNEX I  
Curs formatiu  
  
Primer. Durada  
El curs formatiu tindrà una durada de 75 hores.  
  
Segon. Contingut  
El curs formatiu versarà sobre les matèries recollides en l'annex I de la Convocatòria 40/23 (DOGV 9629, 30.06.2023).  
  
Tercer. Organització  
El curs formatiu serà organitzat per l'Institut Valencià d'Administració Pública (IVAP) i tindrà com a finalitat proporcionar a les persones aspirants la formació i capacitació suficient per a l'adquisició de coneixements pràctics i habilitats i competències per a desenvolupar amb eficàcia les funcions que exerciran en l'acompliment dels seus llocs de treball.  
  
Quart. Metodologia  
El curs s'impartirà en l'Aula Virtual de l'IVAP, en modalitat en línia.  
Perdrà el dret a realitzar la prova final prevista en la base setena de la Convocatòria 40/23 qui no realitze el curs. S'entendrà que han realitzat el curs aquelles persones aspirants que complesquen els següents criteris:  
- Lectura del 90 % dels continguts,  
- Superació de tots els qüestionaris amb un 75 % d'encerts, i  
- Realització del 100 % d'altres activitats encomanades per l'equip docent.  
  
Cinqué. Calendari  
El curs selectiu començarà el 30 de novembre de 2023 i finalitzarà el 31 de gener de 2024.  
Les persones aspirants admeses a la realització del curs rebran amb anterioritat al començament del curs un correu electrònic a l'adreça professional, en el qual se'ls comunicarà l'enllaç a l'Aula Virtual de l'IVAP per accedir al curs formatiu, així com l'usuari, les claus d'accés i qualsevol altra informació rellevant per a la seua realització.  
  
  
Sisé. Prova final de la fase d'oposició  
De conformitat amb la base octava de la Convocatòria 40/23, les persones que hagen realitzat el curso formatiu, d'acord amb el que estableix el punt quart d'aquest annex, seran convocades para la realització de la prova final de la fase d'oposició.